stanford-oval/wikipedia huggingface dataset:
Ena (Gifu)

| Ena (恵那市) |
| --- | --- |
 Näkymä Enaan
 lippu:  symboli
 Enan sijainti Gifun prefektuurissa
 Ena
 Koordinaatit: 35°26′57″N, 137°24′46″E 
Valtio:  Japani
Alue:  Chūbu, Tōkai
Prefektuuri:  Gifun prefektuuri
Pinta-ala:  
 – Kokonaispinta-ala:  504,24 km²
Väkiluku (05/2020):  49 564
 – Väestötiheys:  98,3 as./km²
Symbolit:  
 – Puu:  Acer pycnanthum
 – Kukka:  Lilium japonicum
 
 https://www.city.ena.lg.jp/ 
Infobox OKVirheellinen NIMI-arvo: 
Ena (jap. 恵那市, Ena-shi) on Japanin kaupunki Honshūn saarella Chūbun tai Tōkain alueella Gifun prefektuurissa. Se sijaitsee sisämaassa prefektuurin kaakkoisosassa Kisojoen varrella. Osa kaupungin alueesta kuuluu Mino-Mikawan ylänköön. Kaupunki rajautuu etelässä Aichin ja idässä Naganon prefektuuriin. Enassa on 49 564 asukasta (toukokuussa 2020) ja sen pinta-ala on 504,24 neliökilometriä.
Enan kaupunki perustettiin vuonna 1954 liittämällä yhteen kaksi maaseutukaupunkia, Ōi ja Osashima, sekä kuusi kyläkuntaa. Kaupungin keskusta sijaitsee Ōissa, joka kehittyi Edo-kaudella vilkkaana Nakasendō-tien postiasemana (shukuba). Vuonna 2004 kaupunki laajeni huomattavasti, kun siihen yhdistettiin Akechin, Iwamuran, Kamiyahagin ja Yamaokan maaseutukaupungit sekä Kushiharan kyläkunta. Niistä Iwamura, joka sijaitsee nykyisen Enan eteläosassa, oli Edo-kaudella linnanaluskaupunki ja Iwamuran daimiokunnan keskus. Perinteisesti tärkeitä elinkeinoja alueella ovat riisin terassiviljely, vihannesten viljely, maidon tuotanto ja metsätalous. Eräs tunnettu paikallinen tuote on pelloilla viljelty kanten eli agar. Toisen maailmansodan jälkeen kaupunkiin on sijoittunut elektroniikka- ja hienomekaanista teollisuutta sekä soitinten ja pahvin tuotantoa.
Enan rakennettuun kulttuuriperintöön kuuluvat Iwamuran kaupunginosan suojeltu, historiallinen kaupunkimiljöö, alun perin Kamakura-kaudella rakennetun Iwamuran linnan rauniot ja Takenami-jinjan šintolainen pyhäkkö, joka on valittu yhdeksi Japanin tärkeän kulttuuriomaisuuden kohteista. Suosittu luonnonnähtävyys on Kisojokeen rakennetun Ōin padon myötä muodostunut Enan rotko. Enaa palvelevat JR Tōkain Chūō-päälinja ja Akechi-rautatien Akechi-linja.
Kuvia

Takenami-jinja
Enan keskusta vuoden 1976 ilmakuvassa
Fudōn vesiputous Tapparan rotkossa
Iwamuran linnanrauniot
Enan rautatieasema
Aiheesta muualla

Kuvia tai muita tiedostoja aiheesta Ena Wikimedia Commonsissa
Kaupungin internetsivut (japaniksi)
Deadshot

| Deadshot |
| --- | --- |

Luoja(t):  David Vern Reed Lew Schwartz Bob Kane (konsepti)
Kustantamo:  DC Comics
Ensiesiintyminen:  Batman nro 59 (kesäkuu 1950)
Henkilötiedot
Oikea nimi:  Floyd Lawton
Status:  Palkkamurhaaja
Pituus:  185 cm
Paino:  95 kg
Ryhmäsidokset:  Suicide Squad
Edelliset ryhmäsidokset:  Secret Six
Voimat:  Tarkka-ampuja, millä tahansa aseella
Suhteet
Sukulaiset:  Zoe (tytär) Edward (poika, kuollut) Edward Robert Lawton (veli, kuollut) Susan Lawton (ex-vaimo) George Lawton (isä) Genevieve Pitt Lawton (äiti)
Deadshot on DC Comicsin sarjakuvissa esiintyvä kuvitteellinen palkkamurhaaja ja Batmanin vihollinen. Bob Kanen, David Vern Reedin ja Lew Schwartzin luoma hahmo esiintyi ensimmäisen kerran vuoden 1950 Batman-sarjakuvan numerossa 59. Häntä pidetään DC-universumin vaarallisimpana salamurhaajana. Deadshot oli alun perin yhden sarjakuvan mittainen hahmo, kunnes Steve Englehart ja Marshall Rogers toivat hahmon takaisin uudella ulkoasulla vuonna 1977 Detective Comics -sarjakuvan numerossa 474.
Sarjakuvissa

Floyd Lawton syntyi rikkaaseen perheeseen. Hänen isä George Lawton työskenteli kiinteistövälittäjänä ja äiti Genevieve Pitt kuului varakkaaseen bankkiiri sukuun. Floydin veli Edward oli päinvastainen luonne veljeensä nähden ja hänen vanhemmat kohtelivat lastaan hyvin. Sitä vastoin vanhemmat kohtelivat Floydia todella huonosti. Hän silti piti veljeään idolinaan ja kunnioitti Edwardia. Perheen isä oli uskoton ja julma vaimolleen, jonka vuoksi Genevieve pyysi lapsiaan tappamaan heidän isänsä. Edward lukitsi veljensä heidän veneeseen, kun hän yritti varoittaa isäänsä. Floyd murtautui ulos ja nappasi käsiinsä metsästyskiväärin. Edward oli ehtinyt sitä ennen halvaannuttaa isäänsä ammuttuaan häntä kirjaston toisessa kerroksessa. Floyd kiipesi puuhun ja tähtäsi veljeään ampuakseen hänen aseensa pois kädestä. Puun oksa kuitenkin katkesi ja hän ampui veljeään silmien väliin. Tapahtuma peiteltiin, jotta hän ei häpäisisi perheensä nimeä. George ei ottanut eroa vaimostaan Genevievesta ja pakotti hänet asumaan yksin pienellä elannolla. Vuosia myöhemmin tapahtumasta Floyd meni ammattilaissalamurhaajan David Cainin oppiin, joka opetti häntä muun muassa tarkka-ammunnassa.
Sarjakuvissa > Batmanin korvaajana

Floyd muutti Gotham Cityyn, jossa hän alkoi elämään miljonääri playboyna. Hän pukeutui mustaan smokkiin, dominonaamioon ja silinterihattuun. Lisäksi Floyd käytti aseena pistoolia. Hän käytti nimeä Deadshot ja oli Gotham Cityssa omankädenoikeuden harjoittaja. Deadshot työskenteli tiiviisti James Gordonin kanssa, kun Batman oli Robinin kanssa lomalla. Deadshotista tuli tarpeeksi suosittu sankari, että hän sai oman Deadshot valoheittimen, kuten Batman. Batmanin palattua takaisin hän sai selville, että Deadshot työskenteli rikollisten kanssa hämätäkseen poliiseja vakavemmilta rikoksilta. Kaksikon kohdattua taistelussa Deadshot ei kyennyt tappamaan Batmania, joka oli manipuloinut hänen aseitaan. Deadshot lähetettiin tämän jälkeen vankilaan.
Sarjakuvissa > Varsinaisen Deadshotin synty

Vuosia myöhemmin Deadshot pakeni vankilasta tultuaan rikolliseksi, eikä enää välittänyt satuttaa viattomia sivullisia. Hän syytti Batmania elämänsä pilaamisesta ja yritti tappaa hänet. Deadshot kehitti itselleen uuden punaisen asun, johon oli asennettu ranteisiin konepistoolit. Kaksikko kohtasi lopulta uudelleen, mutta Batman päihitti hänet ja lähetti takaisin vankilaan. Lyhyen aikaa myöhemmin Rupert Thorne auttoi Deadshotia karkaamaan vankilasta, jotta voisi palkata hänet salamurhaamaan Bruce Waynen, jonka Thorne uskoi olevan Batman. Human Target palkattiin esittämään Bruce Waynea, kun Batman taisteli Deadshotin kanssa. Nähtyään molemmat Bruce Wayne ja Batman yhdessä, Deadshot yritti tappaa molemmat. Human Target kuitenkin sai päihitettyä Deadshotin, jonka seuraksena Thorne uskoi ettei Wayne ja Batman ollut sama henkilö.
Batman vieraili myöhemmin Deadshotin luona vankilassa tiedustellakseen Thornesta ja auttoi Deadshotia karkaamaan vankilasta saatuaan selville, että eräs korruptoitunut vanginvartija halusi heidät molemmat hengiltä. Deadshot oli tämän jälkeen vankila lepakkoluolassa silmät sidottuna, jotta ei tietäisi luolan sijaintia. Päästyään vapaaksi syyrialainen terroristijärjestö palkkasi hänet tappamaan Julia Remarquen. Hän ei onnistunut tehtävässään, kun Batman pysäytti koko organisaatioon yhdessä Julian ja Alfred Pennyworthin kanssa. Deadshot oli tämän jälkeen Crisis on Infinite Earths aikana jäsenenä superroistojen armeijassa, jonka pysäytti Creeper. Sittemmin Ra’s al Ghul vapautti jokaisen superroiston Gothamin vankilasta ja Arkhamin mielisairaalasta Batmanin ensimmäisenä juhlavuotena. Deadshot auttoi tuolloin Jokeria valloittamaan Gothamin poliisiaseman päämajan. Batman esti kaksikon aikeet ja Talia al Ghul Deadshotin.
Sarjakuvissa > Suicide Squad

Salama pidätti Deadshotin Manhattanilla yrittäessään ryöstöä. Amanda Waller lähetti Pronssitiikerin ja Rick Flagin vierailemaan Rikerin saaren vankilassa. He tarjosivat anteeksiannon mikäli Deadshot liittyisi Suicide Squadiin. Hän suostui tarjoukseen ja oli osa uutta ryhmää. Deadshot tappoi ensimmäisen kohteensa Brimstonen Mount Rushmorella kokeellisella laserkiväärillä. Deadshot ei jättänyt ryhmää, kun muut jäsenet vapautettiin tehtävän jälkeen. Waller pyysi tämän jälkeen Deadshotia salamurhaamaan Kapteeni Bumerangiin, kun hän uhkasi paljastaa Suicide Squadin olemassa olon. Rick Flag esti Deadshotin tehtävän ja antoi Lumoojattaren ratkaista ongelman väkivallattomasti.
Deadshot päätti jäädä Suicide Squadiin henkilökohtaisten syiden vuoksi. Hän oli Belle Reven vankilassa Louisianassa, jossa psykologi Marnie Herrs ehotti Deadshottia liittymään ryhmään podettuaan itsemurha ajatuksia. Heidän seuraava tehtävä oli hyökätä Jihadien päälle Quracissa, Lähi-idässä. Deadshotin oli tarkoitus tappaa Manticore, jota hän ampui kasvoihin lähietäisyydeltä. Female Furies hyökkäsi Belle Reve vankilaan, jonka vuoksi häntä pyydettiin auttamaan henkilökuntaa. Deadshot ei suostunut, koska ei pitänyt turvallisuustehtäviä osana sopimustaan. Deadshotin venäjän kielen taidot tulivat tarpeeseen, kun ryhmä lähetettiin sieppaamaan Zoya Trigorin Moskovaan. Tehtävä sai toisen käänteen, kun Lumoojatar toimi liian impulsiivisesti, jonka vuoksi Deadshot joutui pysäyttämään hänet ei-tappavalla luodilla. Tämä kuitenkin johti ampumisvälikohtaukseen Venäjän armeijan kanssa. Deadshotilla ei ollut enää asetta, jonka myötä hän joutui improvisoimaan ja käytti Molotovin cocktaileja. Lumoojatar yritti samaan aikaan tappaa Deadshotin kostaakseen tapahtuman, mutta Kapteeni Bumerangi tyrmäsi naisen. Vankilanjohtaja Economos lähetti ryhmän tappamaan Manhuntersit. Deadshot taisteli androideja vastaan Kapteeni Bumerangin kanssa, kunnes molemmilta oli ammukset loppu. Kaksikko kuitenkin selvisi taistelusta, mutta ryhmä ei saanut voitosta tunnustusta.
Jihad teki paluun ja Deadshot lähettiin salamurhaamaan heidän nopealiikkeinen Jaculi. Hän ampui terroristia polveen, jonka jälkeen Jaculi käski Deadshotia ampumaan hänet tai hän tulee tappamaan Deadshotin. Deadshot kertoi uskovansa Jaculia ja ampui hänet.
Sarjakuvissa > The New 52

Vuoden 2011 syyskuussa DC Comics lakkautti kaikki supersankarisarjakuvansa, ja ne käynnistettiin uudelleen nimellä The New 52. Lawtonin perhe oli rikas ja he asuivat Gotham Cityn ulkopuolella sijaitsevassa kartanossa. Hänen isä George oli väkivaltainen alkoholisti ja äitinsä Genevieve kärsi usein aviomiehensä väkivallasta. Äitinsä puolestaan purki turhautumisensa poikiinsa Floydiin ja Eddieen. Siitä huolimatta hänen veljensä Eddie oli hyväntahtoinen ja otti usein veljelleen tarkoitetut väkivallat. Lopulta heidän äiti sai tarpeekseen ja rohkaisi Floydia ampumaan isänsä. Floyd kiipesi eräänä yönä puuhun ampuakseen isänsä. Hän oli kuitenkin erittäin hermostunut ja ampui sen vuoksi ohi osuen veljeensä kohtalokkaasti. Tapon jälkeen Floyd lupasi itselleen kaksi asiaa. Ei ampuisi enää ikinä ohi ja tappaisi isänsä seuraavan kerran, kun hän näkisi hänet.
Lawton meni harjoittelemaan taitojaan, jonka jälkeen hän ryhtyi palkkamurhaajaksi nimeltä Deadshot. Hän sai kaksi tytärtä Suchin ja Zoe, joista jälkimmäisestä tuli isänsä tavoin palkkamurhaaja.
Sarjakuvissa > The New 52 > War of Jokes and Riddles

Batmanin toisena vuotena Gothamin puolustajana, Jokeri ja Arvuuttaja taistelivat Gothamin herruudesta ja oikeudesta tappaa Batman. James Gordonin epäonnistuessa ratkaisemaan rauhallisesti kaksikon välisen riidan, Jokeri ja Arvuuttaja palkkasivat molemmat omat palkkamurhaajat päästäkseen eroon Batmanista. Jokeri lähetti asialle Deadshotin, kun taas Arvuuttaja Deathstroken. Kumpikin hylkäsi oman tehtävänsä tappaa Batman ja sitä vastoin ottivat mittaa toisistaan. Viiden päivän aikana Deadshot ja Deathstroke tappoivat yhteensä 62 siviiliä, jotka joutuivat heidän eteen. Näistä Deadshot tappoi 28, kun hän räjäytti erään rakennuksen. Batman puuttui kaksikon väliseen taisteluun ja erityisesti Deadshottiin, jonka hän hakkasi sairaalakuntoon.
Sarjakuvissa > The New 52 > Suicide Squad

Deadshot joutui liittymään Suicide Squadiin, kun Amanda Waller sieppasi ja pakotti hänet liittymään ryhmäänsä. Deadshot sai tehtäväkseen salamurhata Gotham Cityn senaattorin, mutta Batman esti hänen aikeet. Deadshot lähetettiin Belle Reven vankilaan, jossa hän sai kuolemanrangaistuksen. Hänen sellinsä täytettiin kaasulla ja Deadshotille asennettiin mikrosirupommi, jotta hän tottelisi käskyjä. Kaiken kiduutuksen jälkeen Waller oli tyytyväinen Deadshotin uskollisuuteen ja hänet liitettiin Suicide Squadiin.
Deadshot otti ryhmän johtajuuden haltuun ja Suicide Squad lähettiin ensimmäiselle tehtävälle puhdistamaan urheilustadion, jossa oli tekno-orgaanisten zombien vuoksi sairastuneita siviilejä. Ryhmä löysi ratkaisun, joka estäisi ruton leviämisen; raskaana ollut nainen, jonka he murhasivat estääkseen sairauden leviämisen. Deadshot leikkasi vauvan ulos, joka oli jostain syystä immuuni ja piti sisällään parannuskeinoa sairaudelle. Deadshot käski Voltaicia käyttämään voimiaan tappaakseen kaikki stadiossa olleet ihmiset, jonka jälkeen hän tappoi Voltaicin, jotta voisi lavastaa hänet syylliseksi. Ennen kuin heidät evakuoitiin valtionvirka käski ryhmää pitämään matalaa profiilia ja suojelemaan vauvaa. Suorittaessaan tehtävää Deadshot huomasi itse saaneen tartunnan ja teki hänestä epätoivoisen saamaan parannuskeinon. Ongelmat vain pahenivat, kun Mad Dog oli vauvan perässä palkkion vuoksi.
Persoonallisuus

Hänen psykologinsa Marnie Herrsin tekemän arvion mukaan Deadshotilla on vahvoja itsetuhoisia haluja. Herrs uskoi Deadshotin etsivän keinoja kuolla, jonka vuoksi Herrs toivoi Suicide Squadiin liittymisen antavan hänelle sellaisen vaihtoehdon. Siitä huolimatta Herrs kertoi Deadshotilla olleen toinen puoli, joka halusi pärjätä elämässä, mutta ei tiennyt miten. Deadshot itse kuvaili itseään samantyyppiseksi, kuin Rick Flag ja kertoi molempien olevan "yksinäisiä susia", jotka eivät sopeudu laumaan. Herrs kysyi myös hänen seksisuhteista, johon Deadshot vastasi käyvänsä yksinomaan prostituoiduilla. Hän haluaa seksin olevan yksinkertaista, kuten liiketoiminnan rahansiirto ja vihaa selvittää mitä naiset haluavat suhteissa. Deadshot kertoi myös psykologilleen ettei elämä merkitse hänelle mitään. Hänen veli Edward oli ainoa henkilö kenestä hän on välittänyt. Deadshot ei kuitenkaan omien sanojen mukaan koe syyllisyyttä tai katumusta veljentä murhaamisesta. Hänen psykologi Herrsin mukaan Deadshot ei kykene tunnustamaan tunteitaan, koska ei kykene käsittelemään omaa vihaa ja suruaan.
Kyvyt ja voimat

Deadshotilla ei ole yli-inhimillisiä kykyjä, mutta on erittäin taitava tarkka-ampuja DC-universumissa ja pitää sen kehumisesta ettei hän ikinä ammu ohi kohteestaan. Deadshot on myös erittäin hyvä taktisessa ja strategisessa sodankäynnissä. Hän kantaa useimmiten mukanaan tarkkuuskivääriä, kaksi konepistoolia, jotka on sijoitettu molempiin ranteisiin. Deadshot osaa puhua englannin lisäksi venäjää, jota hän opiskeli nuoruudessaan. Deadshot hallitsee aseiden käsittelyn lisäksi myös kamppailutaitoja, harjoitellessaan karatea, jujutsua, judoa, nyrkkeilyä, krav magaa ja thainyrkkeilyä. Näiden lisäksi hän osaa eri tyylejä veitsitappelutekniikkoja.
Muussa mediassa > Televisio > Animaatiot

Deadshot esiintyi Justice League -piirrossarjassa, jossa hän toimi Merimestarin palkkaamana tappajana, tehtävänään surmata Vesimies. Deadshot ei kuitenkaan onnistu, sillä Oikeuden Puolustajat pysäyttivät hänet ja Batman yritti saada häntä paljastamaan kuka hänet palkkasi. Jaksossa "Hereafter" Deadshot ryösti kaupunkia Volcanan, Mokkasiinikäärmeen, Kalibakin, Tähtisafiirin ja Livewiren kanssa, kun Teräsmies oli oletettu kuolleeksi.
Deadshot esiintyi Justice League Unlimitedin jaksossa Task Force X, jossa hänen tehtävänsä oli ryöstää Annihilator-haarniska yhdessä Muoviräjähteen, Kapteeni Bumerangin ja Kellokuninkaan kanssa Oikeuden puolustajien päämajasta.
Muussa mediassa > Televisio > Näytellyt

Deadshot esiintyi ensikerran televisiossa Smallvillen viimeisen tuotantokauden jaksoissa "Shield" ja "Collateral". Hahmoa esitti Bradley Stryker.
Hahmo esiintyi toisen kerran televisiosarjassa Arrow, jossa hän on entinen sotilas ja nykyinen palkkamurhaaja. Hahmoa näyttelee Michael Rowe. Kärsittyään posttraumaattisesta stressihäiriöstä Deadshot joutui eroon vaimostaan ja tyttärestään ja työskentelee tämän myötä palkkamurhaajana. Ensimmäisessä jaksossa eräs liikemies palkkasi Deadshotin pääsemään eroon kanssakilpailijoistaan.
Michael Rowe uusi roolinsa The Flash -televisiosarjassa, jossa hän esitti Floyd Lawtonin Earth-2 versiota. Hahmo esiintyi toisen tuotantokauden jaksossa "Welcome to Earth-2", jossa hän oli Central Cityn poliisi, lempinimeltään Deadshot huonon ampumatarkkuutensa vuoksi.
Muussa mediassa > Elokuvat > Animaatiot

Deadshot esiintyi ensimmäistä kertaa animaatioelokuvassa Batman: Gothamin ritari vuonna 2008. Deadshotin ääneä oli Jim Meskimen.
Neal McDonough ääninäytteli Deadshotia vuonna 2014 animaatioelokuvassa Batman: Assault on Arkham.
Animaatioelokuvassa Suicide Squad: Hell to Pay Deadshotia ääninäytteli Christian Slater.
Muussa mediassa > Elokuvat > Näytellyt

Deadshot teki ensiesiintymisensä DC Extended Universeen vuonna 2016 elokuvassa Suicide Squad näyttelijänään Will Smith. Deadshot oli alun perin antautunut poliisille ja joutunut vankilaan Batmanin hyökätessä hänen kimppuunsa hänen tyttärensä Zoen nähden, joka ei halunnut nähdä isänsä enää ampuvan ketään. Selviydyttyään ensimmäisestä Suicide Squadin jäsenenä suoritetusta tehtävästään, hänen tuomiotaan vähennettiin 10 vuodella ja hänen sallittiin silloin tällöin vierailla tyttärensä luona Rick Flagin valvonnassa.
Muussa mediassa > Videopelit

Deadshot esiintyy Batman: Arkham Origins -videopelissä eräänä päävastuksena kahdeksasta muusta, joihin kuuluvat mm. Bane ja Deathstroke.
Deadshot on pelattavana hahmona Injustice 2 -tappelupelissä.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2001, 2003 2005 | Michael Rosenbaum | Justice League Justice League Unlimited |  |  |
| 2008 | Jim Meskimen |  | Batman: Gothamin ritari |  |
| 2010–2011 | Bradley Stryker | Smallville |  |  |
| 2011 | Tom Kenny | Batman – pelottomat |  |  |
| 2011, 2013 | Chris Cox |  |  | Batman: Arkham City Batman: Arkham Origins |
| 2012–2016 | Michael Rowe | Arrow |  |  |
| 2014 | Neal McDonough |  | Batman: Assault on Arkham |  |
| 2014 | Robin Atkin Downes |  |  | Lego Batman 3: Beyond Gotham |
| 2016 | Will Smith |  | Suicide Squad |  |
| 2017–2018 | Matthew Mercer |  |  | Injustice 2 Lego DC Super-Villains |
| 2017–2018 | Christian Slater | Justice League Action | Suicide Squad: Hell to Pay |  |
Erwina Ryś-Ferens

| Mitalit | Mitalit | Mitalit |  |
| --- | --- | --- | --- |
|  Ryś-Ferens vuonna 1975. |  Ryś-Ferens vuonna 1975. |  Ryś-Ferens vuonna 1975. |  |
Maa:   Puola
Naisten pikaluistelu
| Yleisluistelun MM-kilpailut  | Yleisluistelun MM-kilpailut  | Yleisluistelun MM-kilpailut  |  |
|  Pronssia | Skien 1988 | yhteispisteet |  |
| Sprinttereiden MM-kilpailut  | Sprinttereiden MM-kilpailut  | Sprinttereiden MM-kilpailut  |  |
|  Pronssia | Lake Placid 1978 | yhteispisteet |  |
|  Pronssia | Heerenveen 1985 | yhteispisteet |  |
Erwina Lilia Ryś-Ferens (19. tammikuuta 1955 Elbląg – 20. huhtikuuta 2022) oli puolalainen pikaluistelija, joka voitti urallaan kolme naisten arvokisamitalia ja kilpaili neljissä talviolympialaisissa.
Elämä ja urheilu-ura

Monipuolisesti jokaista matkaa huipputasolla luistellut Ryś, myöhemmin avioiduttuaan Ryś-Ferens, voitti yleisluistelun MM-kilpailuissa pronssia vuonna 1988 ja sprinttereiden MM-kilpailuista pronssia vuosina 1978 ja 1985. Hän kilpaili urallaan neljissä talviolympialaisissa: Innsbruckissa 1976, Lake Placidissä 1980, Sarajevossa 1984 ja Calgaryssä 1988. Parhaimmillaan Ryś-Ferens sijoittui olympiatasolla viidenneksi, mikä tapahtui kolmesti: Lake Placidin 3 000 metrillä, Sarajevon 1 500 metrillä ja Calgaryn 3 000 metrillä. Ryś-Ferens toimi kilpauransa jälkeen poliitikkona. Hän sairasti viimeiset elinvuotensa luusyöpää ja kuoli 67-vuotiaana 20. huhtikuuta 2022.
Aiheesta muualla

Kuvia tai muita tiedostoja aiheesta Erwina Ryś-Ferens Wikimedia Commonsissa
Erwina Ryś-Ferens Kansainvälinen olympiakomitea. (englanniksi)
Ethnikos Olympiakos Volos

Ethnikos Olympiakos Volos (kreik. Εθνικός Ολυμπιακός Βόλου) on jalkapalloseura Voloksen kaupungista. Seura on perustettu 1937 ja se pelaa kotiottelunsa Panthessaliko Stadiumilla.
Joukkue nousi esille kreikkalaisen jalkapallon sopupeliskandaalissa vuonna 2011. Seurassa toimineille jaettiin useita toimitsijakieltoja, jonka lisäksi joukkue tiputettiin sarjaporrasta alemmaksi. Päätöstä lievennettiin lopulta siten, että joukkue aloittaa seuraavan kauden kymmenellä miinuspisteellä. Kohun myötä joukkue pudotettiin myös Eurooppa-liigasta.
Seuraa ei tule sekoittaa suurseura Olympiakosiin.
Ballbreaker

| Ballbreaker AC/DC |
| --- | --- | --- |

Studioalbumin tiedot
 Äänitetty : 1994 – 1995
 Julkaistu: 26. syyskuuta 1995
 Formaatti: LP,CD, C-kasetti
 Tuottaja(t): Rick Rubin, Mike Fraser
 Tyylilaji: hard rock
 Kesto: 49.41
 Levy-yhtiö: Albert Productions
Listasijoitukset
  1. (3 viikkoa, 1. lokakuuta 1995)   1. (3 viikkoa, syyskuu 1995)   1. (1 viikko, 29. syyskuuta 1995)   2. (17. syyskuuta 1995)   2. (15. lokakuuta 1995)   2. (8. lokakuuta 1995)   3. (7. lokakuuta 1995)   4. (1995)   4. (lokakuu 1995)   4. (lokakuu 1995)   6. (lokakuu 1995)   28. (7. lokakuuta 1995)
AC/DC:n muut julkaisut
| Live: 2 CD Collector's Edition 1992 | Ballbreaker 1995 | Bonfire 1997 |
Singlet albumilta Ballbreaker
 ”Hard as a Rock” Julkaistu: 17. syyskuuta 1995  ”Hail Caesar” Julkaistu: 6. joulukuuta 1995  ”Cover You in Oil” Julkaistu: 22. maaliskuuta 1996
Ballbreaker on australialaisen hard rock -yhtye AC/DC:n kolmastoista studioalbumi, joka julkaistiin 26. syyskuuta vuonna 1995. Albumin tunnetuin kappale on singlenäkin julkaistu "Hard as a Rock". Muut singlet ovat "Cover You in Oil" ja "Hail Caesar".
Albumi oli sijalla #4 Yhdysvalloissa ja sijalla #6 Britanniassa. Lisäksi se oli listaykkösenä ainakin Sveitsissä, Suomessa ja Ruotsissa.
Ballbreaker on ensimmäinen albumi vuoden 1983 jälkeen, jolla rumpuja soittaa jälleen Phil Rudd, joka soitti yhtyeessä vuosina 1975–1983. Hänet erotettiin yhtyeestä henkilökohtaisten ongelmien takia vuonna 1983 AC/DC:n nauhoitettua albumin Flick of the Switch, mutta palasi takaisin Ballbreakerilla.
Albumin jokaisen kappaleen on kirjoittanut Angus Young ja Malcolm Young. Albumi julkaistiin remasteroituna vuonna 2005 osana AC/DC Remasters sarjaa. Ballbreaker-albumin on tuottanut Rick Rubin, joka on lisäksi tuottanut yhtyeen singlen "Big Gun", joka julkaistiin kaksi vuotta ennen Ballbreakerin julkaisua elokuvan Last Action Hero soundtrackilla. Kappale ei päässyt Ballbreaker-levylle, mutta se julkaistiin vuonna 2009 AC/DC Backtrack Box Set:issä.
Kappaleet

Kaikki kappaleet säv. ja san. Angus Young ja Malcolm Young.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Hard as a Rock | 4.31 |  |  |  |  |  |  |  |
| 2. | Cover You in Oil | 4.32 |  |  |  |  |  |  |  |
| 3. | The Furor | 4.10 |  |  |  |  |  |  |  |
| 4. | Boogie Man | 4.07 |  |  |  |  |  |  |  |
| 5. | The Honey Roll | 5.34 |  |  |  |  |  |  |  |
| 6. | Burnin' Alive | 5.05 |  |  |  |  |  |  |  |
| 7. | Hail Caesar | 5.14 |  |  |  |  |  |  |  |
| 8. | Love Bomb | 3.14 |  |  |  |  |  |  |  |
| 9. | Caught With Your Pants Down | 4.14 |  |  |  |  |  |  |  |
| 10. | Whiskey on the Rocks | 4.35 |  |  |  |  |  |  |  |
| 11. | Ballbreaker | 4.31 |  |  |  |  |  |  |  |
Kokoonpano

Brian Johnson – laulu
Angus Young – kitara
Malcolm Young – kitara, taustalaulu
Cliff Williams – basso, taustalaulu
Phil Rudd – rummut
Arvostelut

All Music Guiden arvostelu:
Rolling Stone -lehden arvostelu:
Aiheesta muualla

Ballbreaker Discogsissa. (englanniksi)